**MEGHÍVÓ
FrontArt kiállítás Mosonmagyaróváron 2020**

Tisztelettel hívja Önt a Mosonmagyaróvári Fotó Egyesület a TOP-7.1.1-16-H-ESZA-2020-01452 Fotók a jelenben a jövőért Mosonmagyaróváron elnevezésű projekt keretében rendezett FrontArt kiállítás rendezvényére 2020. augusztus 14. és szeptember 5. között.

HALMI-HORVÁTH ISTVÁN festőművész Permutációk című kiállítását prezentáltuk idén a Szent István Nap rendezvényt népszerűsítő FrontArt kiállításra. Halmi-Horváth István 1973-ban született Mosonmagyaróváron, a Hunyadi Mátyás Szakmunkásképző Iskolában szerzett szobafestő szakmát, majd a Karolina Kórház műszaki osztályán dolgozott karbantartóként, mellette elvégezte a Kossuth Lajos Gimnáziumot. 1997-ben sikeresen felvételizett a Magyar Képzőművészeti Egyetem festőművész szakára, 2002-ben diplomázott Szabados Árpád és Kis Péter osztályán. 1997 óta Budapesten él és alkot. Elvégezte az MKE Képzőművész-tanár képzését, jelenleg a Budapesti Innovatív Szakgimnázium és a Jelky András Művészeti Szakgimnázium tanára.

Mosonmagyaróváron a város nevezetes helyszínein találkozhatnak a FrontArt kiállítás anyagával, híres és fontos épületeinken, mint a Malom, Sörgyár, Flesch Központ, Fekete Sas Szálló, Fehér Ló Közösségi Ház.